Den Vest-Sjællandske Avis, 1834-06-28
Vi have ikke celebreret vor Juul, som De med Plumpbudding og krydrede Kager, fordi vi leve i den skiønneste Sommer, omgiven af Blomster og Frugter, imedens De maae udholde den strenge Vinterkulde. Jmidlertid, dersom Jld i Kakkelovnen nødvendig skal udkræves ved denne Høitidelighed, saa kan jeg forsikkre, at der ikke hengaaer nogen Aften uden at vi trænge til den. Jeg har aldrig kiendt et saa foranderligt Veirligt: J Fredags blæste en heed Vind og Thermometret stod paa 26, og Dagen derpaa faldt det ved en kold Regn ned til 9. Denne Afvexling er mindre paafaldende ved Overgangen fra en Aarstid til en anden. Om Vinteren falder ikke megen Snee; Klimatet er for det meeste meget tørt; det ringeste Vindpust gaaer næsten altid over til en Orkan; Søndenvinden er skarpere en Nordenvinden i England (naturligt, da Landet vender mod Sydpolen). Desuagtet befinder jeg mig vel. Her kan jeg atter nyde den Glæde at kunne med en Bog og et Blyant i Haanden vandre igiennem Markerne uden at frygte for den brændende Solhede, som fornemmes under Troperne; her finder man let et hvilested, hvorfra man uforstyrret kan betragte de vilde romantiske Naturscener, som giøre dette Land saa interessant. Tredie Brev. 15de Marts 1830. Midt i Marts, kiære Henrik, ere vi allerede beskiæftigede med at tage Frugten ned i dette Gienfødelsens Land. Jeg maae tænke paa at reise herfra; thi jeg vover ikke paa at oppebie Vinterkulden. Jkke uden Beemod har jeg sagt Farvel til vor Boelig i Newtown, og vi vente i Hotel Macqvarie paa en gunstig Vind for at gaae under Seil. - Denne Øe er, efter min Formening, rigere paa Erhvervelse end selv Jndien. Midt under disse Naturens Underværker og ved Synet af en saadan Udvikling af Kulturen, som man her har for Øinene, ere mine Tanker dog fornemmelig henvendte paa den enorme Fordeel, som man her kan giøre sig af en Kapital. Denne Kolonie er riig paa frugtbare, Jorder; man nyder her Sikkerhed og Sundhed; de vigtigste udvortes gode Ting i Livet; man har her Alt, undtagen Penge, hvorfor ogsaa deres Værd er her høiere end noget andet Sted. Udlaante Kapitaler paa Hypotheker kunne indbringe 1520 PC. Anlægger man dem i Uld, saa kan man vinde 50 paa 100, og sætter man dem i Hvalsangst saa kan man tiene 100 paa 100. Koloniens rigeste Particuliers have oprettet to Banker, Dividenden beløber sig til 16 PC. Aarsagen er at Jngen har endnu dristet sig til sende Capitaler til dette ubekiendte Jordstrøg. Jeg er tilbøielig til at etablere mig med min liden Kapital her, hellere end at kjæmpe med Sygdom og Død i Bengalen. Dersom nogen af min Familie blev truffet af et Vanheld, saa vilde jeg raade ham at begive sig til Van Diemens Land, for at retablere sin Forfatning. Jeg forudseer Øens voxende Velstand; allerede danner sig en regelmæssig Communication med Jndien, og aabner nye Kilder til Rigdomme. Jordeiendomme ere her at faae i en saadan Overflødighed, at man for 200 Pd. Sterling kan kjøbe sig en anseelig Eiendom, og til hvilken Værdie vil den ikke kunne stige om nogle Aar, Man kan regne at kun, af de dyrkelige Jorder, som Øen indeholder, ere tagne under Kultur. Ulden bliver her overordentlig fiin og skiøn (ligeledes i Nyeholland; den Australiske Uld søges med stor Begiærlighed i England, og den tilligemed den sydlige Hvalfangst give disse Kolonier en stor Værd.